Edmund Blair Leighton

Edmund Blair Leighton (født 21. september 1853 i London, død 1. september 1922 samme sted) var en engelsk maler som regnes til pre-rafaelittene og romantikken. Det fleste av hans malerier var med riddermotiver fra middelalderen og hans mest kjente bilde er «Ridderslaget» (The Accolade, 1901). Hans navn blir stundom også skrevet Edward Blair Leighton.

 Liv og virke 
 Bakgrunn 
Edmund Blair Leighton ble født i 1853 som sønn av portrettmaleren Charles Blair Leighton, som døde tidlig, og Caroline BooseyArtikkelen «Charles Blair Leighton», i: The Dictionary of National Biography, utgitt av Leslie Stephen – Sidney Lee, Oxford 1892/93, s. 881.. Han fikk sin utdannelse ved University College School før han ble student ved Royal Academy Schools. Han giftet seg med Katherine Nash i 1885 og de fikk en sønn og en datter sammen. Sønnen ble også maler.

 Karriere 
Leighton var en maler av historiske genremalerier, hovedsakelig fra middelalderen, men stundom også fra regenttiden (i britisk historie kong Georg IIIs siste ni årene mellom 1811–1820). Som så mange av de viktorianske malerne var Leighton en særdeles dyktig og pedantisk tekniker som malte akademisk strøkne og dekorative bilder fra nostalgisk fortid. Han malte i en bortimot fotografisk stil, spesielt ansikter og stoffstrukturer, og hans lange kjoler var ofte høydepunktet i hans bilder. Han var muligens påvirket av genremaleren Marcus Stone. Blant hans bilder som viste romantiske par er «Min nabo ved siden av» (My Next Door Neighbour, 1894), «Håp og frykt» (Hopes and Fears, 1898), «Et tilbud» (An Offering, 1899), «På terskelen av et forslag» (On the Threshold (of a proposal), 1900), foruten «Løftene» (Vows, 1906) – som viser en nonne og hennes elsker, og en tilsvarende scene i «Tid og sted» (The Time and the Place, 1917).

Informasjon om personen Leighton er derimot svært sparsommelig. Det synes som om han ikke etterlot seg papirer eller dagbøker, og selv om bildene hans har vært populære har han vært oversett i biografier og kunsthistoriske verker selv om han regelmessig stilte ut på Royal Academy i førti år.

Han stilte regelmessig ut på akademiet fra 1878 til 1920. Som en konsekvens av hans interesse for historiske genremalerier var han en ivrig samler av gamle musikkinstrumenter, kunst og møbler. Han bodde i 14 Priory Road, Bedford Park i London, og døde i 1922.

 Liste over malerier (utvalgte) 
 Old Times (ca. 1877)
 Till Death Us Do Part (1878)
 The Dying Copernicus (1880)
 Abaelard und seine Schülerin Heloïsa (1882)
 Duty (1883) lenke
 Call To Arms (1888)
 A Stolen Interview (1888)
 Olivia (1888)
 How Lisa Loved the King (1890)
 Lay thy sweet hand in mine and trust in me (1891)
 Lady Godiva (1892)
 Two Strings (1893)
 Launched in Life (1894)
 A Favour (1898)
 God Speed! (1900)
 Off (1900)
 The Accolade (1901)
 Adieu (1901)
 Lilac (1901)
 Alain Chartier (1903) lenke
 Tristran and Isolde (1907) lenke
 The Dedication (1908)
 The Shadow (1909)  The key (1909)
 To the Unknown Land (1911)
 The Boyhood of Alfred The Great (1913)
 My Fair Lady (1914)
 The Wedding March (1919)
 Sweet Solitude (1919)
 Lady in a Garden
 The Charity of St. Elizabeth of Hungary
 The Rose's Day
 Stitching the Standard 
 The King and the Beggar-maid lenke
 End of the Song
 Knighted
 Signing the Register
 Waiting
 After Service
 Cromwell dissolving the Long Parliament
 Forest Tryst
 Sweets to the Sweet 
 Courtship
 Con Amore
 The Request

 Referanser 

 Eksterne lenker 

 Kort biografi
 Edmund Blair Leighton hos Art Renewal Center
 Et utvalg malerier

Kategori:Prerafaelittene
Kategori:Engelske malere
Kategori:Personer fra London